joelniklaus/EU_Wikipedias huggingface dataset:
Mega (verkkosivu)

Mega on tiedostontallennuspalvelu ja Megauploadin seuraaja. Verkkosivusto lanseerattiin 19. tammikuuta 2013, vuosi Megauploadin sulkemisen jälkeen. Aluksi verkkosivulle kaavailtiin internetosoitetta me.ga, mutta Gabonin valtio kielsi sen oman verkkotunnuksen käytön. Palvelun perustaja Kim Dotcom ilmoitti sen sijaan käyttävänsä kotimaansa Uuden-Seelannin verkkotunnusta mega.co.nz.

Historia 
Yhdysvaltain oikeusministeriö takavarikoi ja sulki Kim Dotcomin ensimmäisen tiedostonjakopalvelun Megauploadin 19. tammikuuta 2012 ja myös nosti rikossyytteet omistajia vastaan. Mega julkistettiin vuoden kuluttua Dotcomin alkuperäisen sivuston sulkeutumisesta 19. tammikuuta 2013.

Kim Dotcom kertoi Twitterissä, että yli 100 000 käyttäjää rekisteröityi sivustolle ensimmäisen tunnin aikana. Sen kerrotaan olevan nopein aloitus millekkään internetsivulle. Kim Dotcom raportoi myös Twitterissä, että Megaan rekisteröityi tuhansia ihmisiä minuutissa. Kim ilmoitti myöhemmin, että Megaan oli liittynyt yli 1 miljoonaa rekisteröitynyttä käyttäjää, ja tiedostoja ladattiin 60 kappaletta yhdessä sekunnissa. Kolme päivää myöhemmin määrä oli 500 latausta sekunnissa. Megalla on tällä hetkellä yli 500 miljoonaa tiedostoa palvelimillaan, ja pois on otettu n. 0,001 % tiedostoista, koska ne olivat piraattitiedostoja.

Forbes-lehdessä julkaistiin vuonna 2013 kirjoitus, jossa spekuloitiin, että Megalla olisi ollut erityisen onnistunut viraalinen tai sosiaalisen median markkinointikampanja sen laukaisulle, sillä Kim Dotcomista oli tullut kuuluisa Megauploadin sulkemisen ja siihen liittyvän oikeusjutun vuoksi. ZDNetissä kirjoittaneen Jack Schofieldin mukaan FBI ja Yhdysvaltain oikeuslaitos olisivat auttaneet Megan markkinoinnissa, sillä Megan julkistamisesta tuli niiden ansiosta valtava maailmanlaajuinen mediatapahtuma.

Maaliskuussa 2014 Kim Dotcom ilmoitti suunnitelmista listata Mega Uuden-Seelannin pörssiin.

Tiedostojen salaus 
Mega poikkeaa Megauploadista siinä, että tallennetut tiedot ovat poikkeuksellisen hyvin salattuja. Edes Megan ylläpitäjät eivät tiedä, mitä käyttäjät lataavat. Ajatuksena on, ettei ylläpitäjiä voi syyttää piratismin avustamisesta. Mega käyttää 128-bittistä toistaiseksi murtamatonta AES-salausjärjestelmää, sillä yli 128-bittinen (kuten AES-192 ja AES-256) salaus ei tuottaisi teoreettista lisäturvallisuutta ennen kvanttitietokoneita. Latauksien eheys tarkistetaan CCM-muunnoksella. Salaus, salauksien purku ja avainten generointi tuotetaan tilapäisesti JavaScriptillä, sillä HTML5 WebCryptoa ei ole toteutettu kaikille merkittäville verkkoselaimille.

Data 
 Maksuttomat käyttäjät saivat ennen 50 Gt ilmaista tallennustilaa. Tämä kuitenkin väheni 15 Gigatavuun ja lisää väliaikaista tallennustilaa saa esimerkiksi lataamalla Megan tietokonesovelluksen.
 Yhteensä kaistanleveys on rajoitettu, 1-16 teratavuun kuukaudessa maksettuja tilejä varten. Ilmaisten tunnusten kaistanleveyttä ei ole julkistettu.

Lähteet

Aiheesta muualla 
 Virallinen sivusto

Verkkosivustot
Ryhmäkäyttäytyminen

Ryhmäkäyttäytyminen on ihmisten tapa käyttäytyä ryhmissä.

Ryhmien toimintaan liittyy muun muassa ryhmän koko, jäsenten sitoutuneisuus tavoitteisiin ja toimintaympäristö. Ihmiset liittyvät ryhmiin saavuttaakseen tarpeiden tyydytystä. Ryhmiä on useanlaisia esimerkiksi tuotantoryhmä, palveluryhmä, johtoryhmä ja projektiryhmä. Ryhmissä jäsentyy roolit, käyttäytymisnormit ja ryhmä asenteet. 

Ryhmän muodostuminen alkaa yksilöiden tutustumisesta ja roolien muodostumisesta. Tutustumisesta johtuvan epävarmuuden vähennyttyä jäsenet alkavat laajentamaan roolirajoja, jolloin ristiriidat ovat todennäköisiä. Tämän jälkeen ryhmään alkaa muodostua normeja käyttäytymisen suhteen, eli roolien hakeminen ja ristiridat vähenee. Jossain vaiheessa ryhmä alkaa tehostamaan toimintaa saavuttaakseen ryhmän tavoitteet tehokkaasti.

Katso myös
 Eläinten ryhmäkäyttäytyminen

Sosiaalipsykologia
Sosiaaliset suhteet
Missä tahansa muualla

Missä tahansa muualla (Anywhere but Here) on yhdysvaltalainen Wayne Wangin ohjaama draamaelokuva vuodelta 1999.

Juoni

Adele August (Susan Sarandon) on eksentrinen nainen, joka asuu yhdessä vastahakoisen tyttärensä Ann:nin (Natalie Portman) kanssa. Hän päättää jättää pienen Wisconsinin ja muuttaa Beverly Hillsiin toteuttamaan unelmiaan. Adele on sekava ja aina yrittää käsitellä asioita helposti. Hän ostaa asioita, joihin hänellä ei ole varaa, ja hänen käytännön tyttärensä on järkyttynyt, kun hän tekee tätä.
Asuessaan Beverly Hillsissä, Adele improvisoi päivittäin, usein kykenemättä maksamaan laskujaan. Hän haluaa tyttärestään näyttelijän, mutta Ann on paljon enemmän kiinnostunut lähtemään pois Brownin yliopistoon. Kun Adele epäonnistuu monessa suhteessa, hän hyväksyy tyttärensä suunnitelmia ja päättää auttaa tätä.

Rooleissa

Vastaanotto
Helsingin Sanomien Mikael Fräntin mielestä elokuva on yllättävän lattea aikuisdraama ohjaajansa tekemäksi: ”Elokuvasta puuttuu Wangille ominainen epäsovinnainen aihekäsittely ja visuaalinen ristiriitaisuus. Wang ei [ole] saanut riittävästi intohimoa ja sydäntä äiti-tytär-suhteen kehittelyyn.” Saman lehden Pertti Avola oli suopeampi: ”Wang kieltäytyy sentimentalisoimasta henkilöitään ja tarinaa, ja siksi hänen elokuvassaan säilyy koko ajan tietynlainen särmä.” Hänestä
Susan Sarandon on omimmillaan elokuvan levottomana äitinä, mutta Natalie Portmanin roolisuoritusta äitinsä vastakohtana Avola piti hieman kalvakkaana.

Lähteet

Aiheesta muualla 
 * 

Vuoden 1999 yhdysvaltalaiset elokuvat
Draamaelokuvat
Tom Jones (sanoittaja)

Tom Jones (s. 17. helmikuuta 1928 Littlefield) on yhdysvaltalainen sanoittaja ja käsikirjoittaja. Hän on uransa alusta lähtien työskennellyt säveltäjä Harvey Schmidtin kanssa. Jonesin ja Schmidtin vuoden 1960 Off Broadway -näytelmä The Fantasticks on teatterihistorian pisimpään esitetty musikaali. Näytelmän tunnetuin kappale on ”Try to Remember”, josta lukuisat artistit ovat tehneet cover-versioita. Jonesin Broadway-tuotantoon kuuluvat näytelmät 110 in the Shade (1963), I Do! I Do! (1966) ja Celebration (1969).

Jones ja Schmidt valittiin American Theatre Hall of Fameen vuonna 1998. Vuodesta 2012 lähtien he kuuluvat myös Songwriters Hall of Fameen.

Lähteet 

Vuonna 1928 syntyneet
Elävät henkilöt
Yhdysvaltalaiset sanoittajat
Yhdysvaltalaiset käsikirjoittajat
Songwriters Hall of Fame
Ho Tši Minhin mausoleumi

Ho Tši Minhin mausoleumi (Viet: Lăng Chủ tịch Hồ Chí Minh) on Vietnamin presidentti Ho Tši Minhin muistoksi rakennettu mausoleumi, jossa hänen balsamoitu ruumiinsa lepää. Mausoleumi sijaitsee pääkaupungissa Hanoissa Ba Dinh -aukiolla.

Mausoleumin rakennustyöt aloitettiin 2. syyskuuta 1973 ja rakennus vihittiin virallisesti käyttöön 29. elokuuta 1975. Mausoleumin ulkoasu muistuttaa paljon Leninin mausoleumia Moskovassa. Ho Tši Minhin mausoleumissa on kuitenkin viisto katto ja se on päällystetty harmaalla eikä punaisella graniitilla niin kuin Leninin mausoleumi. Mausoleumin seinässä lukee "Chủ tịch Hồ Chí Minh" (). Rakennus on 21,6 metriä korkea ja 41,2 metriä leveä.

Mausoleumissa vierailu

Mausoleumissa lepäävää Ho Tši Minhia voi käydä katsomassa joka päivä vierailuaikana 09:00–12:00. Panssarilasin alle suojattua ruumista vartioi kunniasotilas. Mausoleumissa vierailijoiden tulee peittää jalkansa, shortsit ja minihameet ovat kiellettyjä. Vierailijoiden täytyy olla hiljaa ja kävellä kahdessa rivissä. Kädet eivät saa olla taskuissa eivätkä ristittyinä. Tupakointi, juominen, syöminen, valokuvaus ja videokuvaus on kielletty mausoleumin sisällä. Mausoleumin säännöt koskevat henkilökuntaa, vartijoita ja vierailijoita.

Katso myös 
 Mao Zedongin mausoleumi

Aiheesta muualla
 Ho Tši Minhin mausoleumin kotisivut

Mausoleumit
Hanoin rakennukset ja rakennelmat
Hannu Nyman (raviohjastaja)

Hannu Nyman (s. 2. helmikuuta 1956 Pori) on suomalainen raviohjastaja ja -valmentaja. Hän on toiminut Turussa Metsämäen raviradalla ratavalmentajana sen avaamisesta vuodesta 1978 lähtien. Sitä ennen hän valmensi Porin raviradalla.

Nyman on urallaan ohjastanut yli 1 300 voittoa. Hänen huippuvuotensa sijoittuivat 1980-luvulle ja 1990-luvun alkupuolelle. 2000-luvulla Nyman on vähentänyt ajotehtäviään ja ohjastaa nykyään vain muutamia kymmeniä ravilähtöjä vuodessa. Hänen isänsä Aarne Nyman oli yksi Suomen menestyksekkäimmistä raviohjastajista 1950–1970-luvuilla. Myös Hannu Nymanin veli Timo Nyman on raviohjastaja, joka on jo useita vuosia vaikuttanut Italiassa sekä Ruotsissa.

Hänen merkittävimpiä suurkilpailuvoittojaan ovat vuonna 1979 Mikkelissä ohjastettu Ravikuningattaren titteli tammalla Lenita sekä Derbyn voitto My Mintillä 1983. Hannu Nyman on isänsä ja veljensä tavoin tunnettu punaisesta ajoasustaan, jonka selässä on iso N-kirjain.

Lähteet
Hannu Nymanin esittely Metsämäen raviradan sivuilla 
Suomen Hippoksen tilastot

Viitteet

Suomalaiset raviohjastajat
Vuonna 1956 syntyneet
Elävät henkilöt
Suomalaiset ravivalmentajat
Papyrus P52

Rylandin papyrus (Papyrus 52, P52 tai 52) on arkeologien Egyptistä löytämä tekstinpätkä, joka on todennäköisesti vanhin tunnettu katkelma  Uudesta testamentista millään kielellä. Katkelman teksti koostuu käsin kirjoitetuista kreikankielisistä Johanneksen evankeliumin lauseiden osista ja se on ollut osa papyruskoodeksia. Katkelman kirjoitusajankohta on historiallisesti ajoitettu toisen vuosisadan alkupuoliskolle, noin vuosien 125–175 väliin. Sitä säilytetään Manchesterissä John Rylandin yliopistokirjastossa.

Katkelman teksti

Etupuoli: Johanneksen evankeliumi 18:31-33

Takapuoli: Johanneksen evankeliumi 18:37-38

Lähteet

Aiheesta muualla 

 Papyrus 52 bible-researcher.com

Papyruskäsikirjoitukset
Raamatun käsikirjoitukset
Uusi testamentti
Kairon elokuvajuhlat

Kairon elokuvajuhlat (; , lyhennys CIFF) on Kairossa, Egyptissä vuosittain järjestettävä kulttuuritapahtuma. Se perustettiin vuonna 1976 arabimaailman ensimmäisenä kansainvälisenä elokuvafestivaalina.

Kamal el-Mallakh sai ajatuksen Kairon elokuvajuhlien perustamisesta vierailtuaan vuonna 1975 Berliinin elokuvajuhlilla. Tapahtuma on saanut ainoana arabimaiden ja Afrikan elokuvajuhlana FIAPF:n () huippuluokituksen. Kairon elokuvajuhlien sen yhteydessä jaetaan lukuisia palkintoja. Vuosina 2011 ja 2013 elokuvajuhlia ei järjestetty. Egyptin yhteiskunnan epävakaa tilanne myös varjosti vuoden 2012 tapahtumaa.

Palkinnot 
Kairon elokuvajuhlissa myönnettävistä kansainvälisistä kilpailusarjan palkinnoista arvostetuimmat ovat parhaalle elokuvalle myönnettävä Kultainen pyramidi (elokuvan tuottajalle) ja kilpailun tuomariston parhaalle ohjaajalle myöntämä Hopeinen pyramidi. Oheisessa taulukossa luetellaan näitä palkintoja voittaneet elokuvat ja ohjaajat vuodesta 1991 lähtien.

Katso myös
 Karthagon elokuvajuhlat
 Dubain kansainväliset elokuvajuhlat
 FESPACO
 Marrakechin elokuvajuhlat
 Afrikan elokuva-akatemian palkinto

Lähteet 

Kairo
Egyptin tapahtumat
Elokuvajuhlat
Egyptin elokuva
To the Faithful Departed

To the Faithful Departed on irlantilaisen The Cranberriesin vuonna 1996 ilmestynyt kolmas studioalbumi.

Kappaleet 
Kaikki sanoitukset Dolores O'Riordan.

Kokoonpano 
 Dolores O'Riordan Burton – laulu, sähkökitara, akustinen kitara, kosketinsoittimet, viheltäminen, mandoliini
 Noel Hogan – säkökitara, akustinen kitara, mandoliini
 Mike Hogan – bassokitara
 Fergal Lawler – rummut, lyömäsoittimet

Vuoden 1996 albumit
Umskiptar

Umskiptar on norjalaisen yhden miehen black metal -yhtye Burzumin 21. toukokuuta 2012 julkaistu albumi.

Kappaleet

Kokoonpano 
 Varg Vikernes – laulu, kitara, kosketinsoitin, rummut, bassokitara, tuottaja, design, layout
 Eirik Hundvin – miksaaja
 Naweed Ahmed – masteroija
 Peter Nicolai Arbo – kansikuva
 Dan Capp – design, layout

Arvostelut 
 About.com: 
 Metal Storm: 3.0/10
 Pitchfork: 3.3/10
 Sputnikmusic:

Lähteet

Aiheesta muualla 
 Umskiptar discogs.com -sivustolla

Vuoden 2012 albumit
Burzumin albumit
Oreot

Oreot (Oreosomatidae) on pietarinkaloihin kuuluva heimo. Heimon lajeja tavataan syvistä vesistä Atlantista ja Intian valtamerestä.

Lajit ja anatomia 
Oreoiden heimoon kuuluu 4 sukua ja noin 10 lajia, esimerkiksi oreo (Oreosoma atlanticum). Heimon kalat ovat keskikokoisia kaloja, ja suurimmat niistä voivat saavuttaa 60 cm:n pituuden. Tyypillisiä piirteitä oreolajeille ovat hyvin litteä ja korkea ruumis, suurikokoiset pää ja silmät, pitkät selkä- ja peräevät sekä pieni ja pyöreähkö pyrstöevä. Väriltään aikuiset oreolajit ovat tyypillisesti tuhkan- tai hopeanharmaita.

Levinneisyys ja elintavat 
Oreolajeja tavataan Atlantista, Intian valtamerestä ja Tyynestämerestä. Runsaimpia ne ovat eteläisellä pallonpuoliskolla Australian ja Uuden-Seelannin läheisyydessä. Eräitä lajeja tavataan myös Etelämantereen läheisyydestä. Heimon kalojen ravintoa ovat kalat, mustekalat ja äyriäiset. Oreot ovat syvänveden kaloja, joita tavataan tyypillisesti 400–1 500 metrin syvyydessä. Oreoita kalastetaan taloudellisesti merkittävissä määrin Australiassa, Uudessa-Seelannissa ja Japanissa.

Lähteet

Aiheesta muualla 
ITIS: Oreosomatidae 

Pietarinkalat
Auran helluntaiseurakunta

Auran Helluntaiseurakunta on  itsenäinen seurakunta, joka on perustettu 2. huhtikuuta 2008 yhdistämällä Auranmaan helluntaiseurakunta ja Liedon lähetysseurakunta, joista jälkimmäinen edusti baptistilähetystä.

Toimintamuotoja
Auran Helluntaiseurakunnan toimintamuotoina ovat jumalanpalvelukset, viikoittaiset rukouskokoukset, nuorisotyö, musiikkitapahtumia, lasten- ja nuortentilaisuuksia sekä pyhäkoulu.

Seurakunta tekee lähetystyötä Espanjassa, Villenan kaupungissa.

Lähteet

Aiheesta muualla
 Auran Helluntaiseurakunnan kotisivut

Suomen helluntaiseurakunnat
Aura
Lieto
Ljapunovin epäyhtälö

Tilastotieteessä Liapounovin epäyhtälö on erikoistapaus Hölderin epäyhtälöstä. Sen mukaan reaaliluvuille  ja satunnaismuuttujan X odotusarvolle on voimassa 
Tilastotiede
Epäyhtälöt
Pontus Tidemand

Pontus Tidemand (s. 10. joulukuuta 1990) on ruotsalainen ralliautoilija, joka ajoi kaudella 2018 WRC2-luokassa Skoda Motorsportin autolla. Vuonna 2017 hänet kruunattiin WRC2-luokan mestariksi.

Ensimmäisen MM-osakilpailunsa Tidemand ajoi vuoden 2012 Ruotsin MM-rallissa. Vuotta myöhemmin hän kilpaili samassa rallissa ensimmäistä kertaa WRC-autolla. Vuonna 2013 hän voitti rallin junioreiden maailmanmestaruuden Ford Fiesta R2-autolla voitettuaan Portugalin, Saksan ja Ranskan osakilpailut.

Vuonna 2014 Tidemand ajoi Ruotsin rallissa WRC-autolla kahdeksanneksi, ja osallistui WRC2-luokan autolla kolmeen sarjan osakilpailuun, onnistuen voittamaan Saksan osakilpailun. Seuraavana vuonna hän pääsi Skoda Motorsportin talliin, ja voitti Aasian-Tyynenmeren mestaruussarjan (APRC),sekä sijoittui WRC2-luokassa kauden jälkeen tuloksissa viidenneksi. Vuonna 2016 hän keskittyi pääosin WRC2-luokkaan, ja sijoittui tuloksissa viidenneksi.

Vuonna 2017 Tidemand voitti WRC2-luokan maailmanmestaruuden ajamalla viidessä osakilpailussa luokan voittoon. Vuonna 2018 hän sijoittui WRC2-luokan lopputuloksissa hopealle tallikaverinsa Jan Kopeckyn jälkeen. 

Vuodelle 2019 Tidemand sai hieman yllättäen WRC-auton Monte Carlon ja Ruotsin osakilpailuihin.  

Tidemandin isäpuoli on norjalainen ralliautoilija Henning Solberg, vuoden 2003 maailmanmestarin Petter Solbergin veli.

Rallin MM-sarjan tulokset 
(Tulosselitteet)

Lähteet 

Ruotsalaiset ralliautoilijat
Vuonna 1990 syntyneet
Elävät henkilöt
Vesihiisi (Rovaniemi)

Vesihiisi on Rovaniemen kaupungin uimahalli. Vesihiidessä on yksi 25 metrin allas, jossa on yhden ja kolmen metrin ponnahduslauta sekä viiden metrin hyppytaso. Vesihiidessä on myös lastenallas, jossa on liukumäki, hieronta-allas ja kahluuallas.

Vuonna 1967 valmistuneen Rovaniemen uimahallin ovat suunnittelleet arkkitehdit Olli ja Eija Saijonmaa. Sen peruskorjauksen suunnitteli Juha Paldanius.

Lähteet

Uimahallit
Rovaniemen rakennukset ja rakennelmat
The Last September

The Last September () on vuonna 1999 ensi-iltansa saanut Deborah Warnerin ohjaama ranskalais-brittiläis-irlantilainen romanttinen draamaelokuva, jonka pääosissa ovat Maggie Smith, Michael Gambon, Keeley Hawes, David Tennant, Lambert Wilson, Jane Birkin ja Fiona Shaw. The Last September perustuu Elizabeth Bowenin samannimiseen romaaniin vuodelta 1929.

The Last September kuvattiin Irlannissa. Elokuva sai ensi-iltansa Cannesin elokuvajuhlilla Ranskassa 16. toukokuuta vuonna 1999. Teatterilevitykseen elokuva pääsi Ranskassa 23. elokuuta vuonna 2000. Kanadassa elokuvaa esitettiin Montrealin elokuvajulilla 27. elokuuta 1999 ja Toronton elokuvajuhlilla 17. syyskuuta 1999. Yhdysvalloissa elokuva sai ensi-iltansa New Yorkissa 21. huhtikuuta vuonna 2000 ja teatterilevitykseen elokuva pääsi 28. huhtikuuta. Irlannissa ja Isossa-Britanniassa elokuva julkaistiin 5. toukokuuta 2000.

Elokuva oli ehdolla Kultaiseen sammakkoon parhaasta kuvauksesta (Sławomir Idziak) Camerimagen elokuvajuhlilla vuonna 1999. Lionsgate julkaisi The Last Septemberin DVD:lle 12. syyskuuta vuonna 2000.

Näyttelijät

Lähteet

Aiheesta muualla
 
 
 

Ranskalaiset romanttiset draamaelokuvat
Historialliset elokuvat
Vuoden 1999 ranskalaiset elokuvat
Vuoden 1999 brittiläiset elokuvat
Irlantilaiset elokuvat
Kieletär

Kieletär oli vuosia 1871–1875 ilmestynyt aikakauskirja, jonka julkaisija oli August Ahlqvist. Lehteä ilmestyi seitsemän numeroa. Se sisältää tutkimuksia, arvosteluja ja muistutuksia suomalaisen kirjallisuuden ja kielitieteen aloilta.

Lähteet

Suomalaiset kirjallisuuslehdet
Suomalaiset tiedelehdet
Ilmestymästä lakanneet suomalaiset aikakauslehdet
Freedomland

Freedomland (Freedomland) on vuonna 2006 ensi-iltansa saanut Joe Rothin ohjaama elokuva, jonka pääosia esittävät Samuel L. Jackson ja Julianne Moore. Rasismiaiheisen elokuvan käsikirjoituksen teki Richard Price samannimisen romaaninsa pohjalta.

Arvioita 
Turun Sanomien Tapani Maskulan mielestä Freedomland yrittää osoittaa, miten helposti poliisin tutkimukset räjähdysherkissä kortteleissa saattavat johtaa rotumellakoihin. Hänestä ohjaaja Joe Roth ei kuitenkaan osaa tuoda esiin tarinan yhteiskunnallisia aspekteja, vaan ohjaa tarinasta  ohutta kidnappausjännäriä.

Lähteet  

Yhdysvaltalaiset rikosdraamaelokuvat
Vuoden 2006 yhdysvaltalaiset elokuvat
Finland framställdt i teckningar

Finland framställdt i teckningar on Zacharias Topeliuksen Suomea sekä sen kansaa ja historiaa käsittelevä kirja, joka ilmestyi vuosina 1845–1852. Kirjan kuvilla on ollut merkittävä asema Suomen taiteen historiassa.
 
Kirjan kuvituksena on 120 Saksassa tehtyä litografiaa, joiden mallina on ollut suomalaisten taiteilijoiden piirustuksia. Taiteilijoihin kuuluivat muiden muassa Johan Knutson, Pehr Adolf Kruskopf ja Magnus von Wright. Osa alkuperäisistä piirustuksista kuuluu Ateneumin taidemuseon kokoelmiin.

Teoksesta julkaistiin 2011 kommentoitu editio nimellä Finska vyer: 1840-talets storfurstendöme i bilder / Suomalaisia näkymiä: 1840-luvun suuriruhtinaskunta kuvissa. Kirjasta julkaistiin samalla myös digitaalinen kuvapankki.

Kuvien tekijät
Teoksen 120 kuvaa jakautuvat tekijöiden kesken seuraavasti:
Johan Knutson, 48 kuvaa
Pehr Adolf Kruskopf, 31 kuvaa
Magnus von Wright, 17 kuvaa
Lennart Forstén, 14 kuvaa
Adolf Wilhelm Lindeström, 5 kuvaa
Torsten Wilhelm Forstén, 1 kuva
Jacob Boström, 1 kuva 
Erik Westerling, 1 kuva

Lähteet

Aiheesta muualla
 
 

Kuvateokset
Suomalaiset historian tietokirjat
Zachris Topeliuksen teokset
1850-luvun kirjat
Kirjat Suomen historiasta
Kaunasin lentoasema

Kaunasin lentoasema (),  on matkustajamääriltään Liettuan toiseksi suurin lentoasema ja yksi kolmesta Liettuan kansainvälisestä lentoasemasta. Se sijaitsee 14 kilometriä Kaunasin keskustasta koilliseen Kaunasin kunnallispiirin puolella. Lentoasemalla on yksi 3 250 metriä pitkä kiitotie (08/26).

Lentoasema avattiin vuonna 1988 Liettuan ollessa yhä osa Neuvostoliittoa; tällöin kentälle siirrettiin Kaunasin vanhan lentokentän liikenne. Liettuan itsenäistyttyä vuonna 1991 kentästä tuli kansainvälinen lentoasema. Uusi Schengenin sopimuksen tarpeet täyttävä terminaalirakennus valmistui vuonna 2008. Vuosina 2009-2010 kentän matkustajaliikenne kasvoi voimakkaasti. Vuonna 2012 lentoaseman kautta kulki yhteensä 830 268 matkustajaa. Kenttää käyttää erityisesti halpalentoyhtiö Ryanair, jossain määrin myös AirBaltic.

Matkustajamäärän kehitys

Lähteet

Aiheesta muualla

 Kaunasin lentoaseman sivusto   (www.kaunas-airport.lt)
Liettuan lentokenttien sijainnit GoogleMaps-kartalla (ourairports.com) 

Liettuan lentoasemat
Kaunas
Lee Dorsey

Lee Dorsey oli yhdysvaltalainen soul- ja rhythm and blues -laulaja, jonka nimi liitetään New Orleansin musiikkityyliin.

New Orleansiin hänet toi halu harjoittaa ammattinyrkkeilijän tointa. Urheilu-ura kuitenkin jäi, kun hän tapasi Allen Toussaintin ja tämän yhteistyökumppani Marshall Sehornin. Nämä olivat kehittelemässä New Orleansille tyypillistä soul-musiikin lajia, jossa keskeisinä elementteinä olivat piano ja puhallinsoittimet.

Dorseyn levytysura käynnistyi rock and roll -vaikutteisella kappaleella "Ya Ya", jonka Britanniassa levytti Petula Clark. Muita versioita ovat tehneet John Lennon (albumilla Walls and Bridges, 1974) ja Hurriganes (Jailbird, 1979). Kappale oli mukana myös elokuvassa American Graffiti.

Dorseyn tyyli on yksinkertainen ja rento, ja siihen sekoittui vaikutteita New Orleansin rikkaasta musiikkiperinteestä. Useiden kappaleiden sanat ovat novelty-tyyppisiä.

Hänen alkuperäinen levy-yhtiönsä Fire Records lopetti toimintansa ja hän siirtyi Amy / Mala-Bell -yhtymälle.

Muita varhaisia levytyksiä olivat sitten "Ride Your Pony", "Working in the Coal Mine", "Can You Hear Me?" ja "Confusion". Näiden myötä Dorsey sai lisänimen "Mr. T.N.T." "Working in the Coal Minen" on Suomessa levyttänyt nimellä "Työssä satamassa" E. Sarmo & Elite albumillaan Kaktuksenpiikkejä. 

"Everything I Do Gonna Be Funky" on yksi monista Allen Toussaintin Dorseylle tekemistä kappaleista. Hän on sen itsekin levyttänyt, kuten myös Claudia Linnear.

Vuonna 1966 Dorsey sai Britannian listoille kappaleet "Get Out of My Life, Woman" ja "Holy Cow". Hän tekikin siellä kiertueen, jonka muita artisteja olivat Jerry Lee Lewis ja Cliff Bennettin Rebel Rousers. "Get Out of My Life, Woman" on ollut rap-artistien suosiossa. Sitä ovat samplanneet Nas albumin Illmatic kappaleella "Memory Lane (Sittin' in da Park)" ja Wu-Tang Clan albumin Wu-Tang Forever kappaleella "Maria".

Vuonna 1968 Britanniassa ilmestyi sitten Dorseyn Greatest Hits -kokoelma.

Vuonna 1970 ilmestyi albumi Yes We Can, joka oli äänitetty New Orleansissa Jazz City -studioilla. Sen oli jälleen tuottanut ja kappaleet kirjoittanut Allen Toussaint. Taustayhtyeenä oli kaupungin maineikas The Meters. Albumi ei menestynyt, mutta sillä olevia kappaleita versioivat The Pointer Sisters ("Yes We Can"), Robert Palmer ("Sneakin' Sally Thru the Alley") ja Ringo Starr ("Occapella"). Niinpä Polydor Records julkaisi albumin uudelleen vuonna 1976. Muita albumin kappaleita ovat "Riverboat" ja "Tears, Tears and More Tears".

Vuonna 1976 Lee Dorsey vieraili Southside Johnny & The Asbury Jukesin ensimmäisellä albumilla ja osoitti olevansa "kiven kovassa vedossa".

Lähteet 

 Lee Dorsey LP Greatest Hits (Music for Pleasure, Sounds Superb SPR 90045). Roger St. Pierren laatima kansiteksti.

Yhdysvaltalaiset laulajat
Adobe Creative Suite

Adobe Creative Suite (CS) on Adobe Systemsin kehittämä kokoelma, johon kuuluu graafiseen suunnitteluun, videonmuokkaukseen ja nettisivujen kehitysohjelmia. Kokoelma koostuu Adoben sovelluksista (kuten Photoshop, Acrobat ja InDesign), jotka pohjautuvat erilaisiin teknologioihin (kuten PostScriptiin, PDF:ään ja Flashiin). Viimeisin versio, Adobe Creative Suite 6 (CS6) lanseerattiin 23. huhtikuuta 2012 ja julkaistiin 7. toukokuuta 2012.

Nykyisin Adobe julkaisee uudet tuotteensa Adobe Creative Cloud -pilviohjelmistossa.

Ohjelmat

Adobe Creative Suite-kokoelmaan kuuluu tällä hetkellä seuraavat ohjelmat.

 Adobe Audition
 Adobe Acrobat
 Adobe After Effects
 Adobe Bridge
 Adobe Dreamweaver
 Adobe Edge Animate
 Adobe Encore
 Adobe Fireworks
 Adobe Flash
 Adobe Muse
 Adobe Media Encoder
 Adobe Illustrator
 Adobe InCopy
 Adobe InDesign
 Adobe Photoshop
 Adobe Prelude
 Adobe Premiere Pro

Lähteet

Creative suite
Graafinen suunnittelu
Mac OS -ohjelmat
Windows-ohjelmat
Daimler-Benz DB 605

Daimler-Benz DB 605 on saksalainen toisen maailmansodan aikana tuotettu lentokonemoottori. DB 605 kehitettiin DB 601:stä ja sitä käytettiin vuosina 1942-1945 Messerschmitt Bf 109 -hävittäjissä sekä Bf 110 ja Me 210C -raskashävittäjissä. DB 605:n muunnos, DB 610, käsitti kaksi DB 605:tä kylki kyljessä yhdistettynä pyörittämään samaa potkuria. DB 610 -moottoria käytettiin Heinkel He 177 -pommikoneessa.

Moottori on ylösalaisin asennettu V12, jossa kampiakseli on ylhäällä ja sylinterit 60° kulmassa toisiinsa nähden. Moottorissa on 4 venttiiliä per sylinteri, 2 sytytystulppaa sylinteriä kohden, polttoaineruiskutus ja ahdin.
Ahdin saa käyttövoimansa paineistetusta öljystä hydraulikytkimellä. Öljynpaine ja siten ahtimen teho säätyy
ulkoisen ilmanpaineen mukaan.

DB 605 -moottoreita valmistettiin myös lisenssillä Italiassa ja Ruotsissa. Italiassa moottoreita tehtiin FIAT -lisenssivalmisteena RA.1050 R.C.58 Tifone - nimellä sekä Alfa-Romeon valmistamana nimellä Alfa Romeo RA 1000 RC 411. Moottoria käytettiin Macchi C.202-205, Fiat G.55 ja Reggiane Re.2005 -hävittäjissä sekä muutamissa muissa italialaisissa lentokoneissa. Ruotsissa DB 605:tä käytettiin työntömoottorisen Saab J21:n voimanlähteenä. Arviolta 42 400 DB 605 -moottoria tuotettiin kaikkina versioina. Suomessa DB605 oli VL Pyörremyrskyn moottorina.

Tekniset tiedot (DB 605AM)

Perustiedot
 Tyyppi: 12-sylinterinen nestejäähdytteinen mekaanisesti ahdettu käännetty V-lentokonemoottori
 Sylinterin halkaisija: 154 mm 
 Iskunpituus: 160 mm
 Tilavuus: 35,7 l
 Pituus: 2 158 mm
 Leveys: 760 mm
 Korkeus: 1 037 mm
 Kuivapaino: 756 kg

Komponentit

 Venttiilikoneisto: Kaksi imuventtiiliä ja kaksi natriumjäähdytteistä pakoventtiiliä sylinteriä kohden 
 Ahdin: Yksivaiheinen mekaaninen ahdin; MW50-ruiskutus ilmanotossa.
 Polttoainejärjestelmä: Boschin suoraruiskutus
 Öljyjärjestelmä: Kuivasumppuvoitelu yhdellä paineistavalla ja kahdella huuhtelevalla pumpulla
 Jäähdytysjärjestelmä: Paineistettu nestejäähdytys
 Alennusvaihteisto: 0,594:1

Suoritusarvot

 Ominaisteho: 35,0 kW/L (0,77 hv/in³)
 Puristussuhde: 7,5/7,3:1 87-oktaanisella polttoaineella; 8,5/8,3:1 100-oktaanisella polttoaineella
 Teho/painosuhde: 1,68 kW/kg

Lähteet

Aiheesta muualla 

Lentokonemoottorit
Kiljander

Kiljander on seuraavien henkilöiden sukunimi, alkujaan Kiljunen:

Robert Kiljander (1848–1924), suomalainen kirjailija, postimestari
Kaarle Martti eli Karl Mårten Kiljander (1817–1879), suomalainen kirjailija, pappi
Elna Kiljander (1889–1970), suomalainen arkkitehti
Ludvig Gabriel Kiljander (1851–1911), suomalainen opettaja ja runoilija
Kiljusen herrasväen oikea sukunimi

Lähteet
Samsung Galaxy

Samsung Galaxy on eteläkorealaisen Samsung Electronicsin tuoteperhe, joka sisältää pääasiassa erilaisia Android-pohjaisia älypuhelimia, "phablet"-laitteita ja taulutietokoneita. Ensimmäinen Galaxy-tuotemerkin alla myyty laite oli vuonna 2009 julkaistu Samsung Galaxy.

Erilaisia Galaxy-tuoteperheen tuotteita

Puhelimia 
 Samsung Galaxy J1
 Samsung Galaxy J1 (2016)
 Samsung Galaxy J5
 Samsung Galaxy J7
 Samsung Galaxy J3 (2016)
 Samsung Galaxy J5 (2016)
 Samsung Galaxy J7 (2016)
 Samsung Galaxy J3 (2017)
 Samsung Galaxy J5 (2017)
 Samsung Galaxy J7 (2017)
 Samsung Galaxy A3
 Samsung Galaxy A5
 Samsung Galaxy A7
 Samsung Galaxy A8
 Samsung Galaxy A9 (2016)
 Samsung Galaxy A3 (2016)
 Samsung Galaxy A5 (2016)
 Samsung Galaxy A7 (2016)
 Samsung Galaxy A3 (2017)
 Samsung Galaxy A5 (2017)
 Samsung Galaxy A5 (2017)
 Samsung Galaxy A01
 Samsung Galaxy A10
 Samsung Galaxy A11
 Samsung Galaxy A10e
 Samsung Galaxy A10s
 Samsung Galaxy A20
 Samsung Galaxy A20e
 Samsung Galaxy A21
 Samsung Galaxy A30
 Samsung Galaxy A30s
 Samsung Galaxy A31
 Samsung Galaxy A40
 Samsung Galaxy A41
 Samsung Galaxy A50
 Samsung Galaxy A50s
 Samsung Galaxy A51
 Samsung Galaxy A51 5G
 Samsung Galaxy A70
 Samsung Galaxy A71
 Samsung Galaxy A71 5G
 Samsung Galaxy A80
 Samsung Galaxy A90 5G
 Samsung Galaxy Ace
 Samsung Galaxy Ace 4
 Samsung Galaxy Beam
 Samsung Galaxy Express
 Samsung Galaxy Fame
 Samsung Galaxy Fold
 Samsung Galaxy Gio
 Samsung Galaxy M01
 Samsung Galaxy M01 Core
 Samsung Galaxy M10
 Samsung Galaxy M11
 Samsung Galaxy M20
 Samsung Galaxy M21
 Samsung Galaxy M30
 Samsung Galaxy M30s
 Samsung Galaxy M31
 Samsung Galaxy M31s
 Samsung Galaxy M40
 Samsung Galaxy Mega
 Samsung Galaxy Mini
 Samsung Galaxy Pocket
 Samsung Galaxy S
 Samsung Galaxy S Plus
 Samsung Galaxy S II
 Samsung Galaxy S III
 Samsung Galaxy S III Mini
 Samsung Galaxy S4
 Samsung Galaxy S4 Mini
 Samsung Galaxy S5
 Samsung Galaxy S5 Mini
 Samsung Galaxy S6
 Samsung Galaxy S6 Edge
 Samsung Galaxy S7 
 Samsung Galaxy S7 Edge
 Samsung Galaxy S8
 Samsung Galaxy S8+
 Samsung Galaxy S9
 Samsung Galaxy S9+
 Samsung Galaxy S10
 Samsung Galaxy S10+
 Samsung Galaxy S20
 Samsung Galaxy Fold
 Samsung Galaxy Spica
 Samsung Galaxy Trend
 Samsung Galaxy Trend Plus
 Samsung Galaxy Trend 2
 Samsung Galaxy Xcover
 Samsung Galaxy Xcover 2
 Samsung Galaxy Xcover 3
 Samsung Galaxy Y
 Samsung Galaxy Z Flip

Phablet-laitteita 
 Samsung Galaxy Note
 Samsung Galaxy Note II
 Samsung Galaxy Note 3
 Samsung Galaxy Note 4
 Samsung Galaxy Note 5
 Samsung Galaxy Note 7
 Samsung Galaxy Note 8
 Samsung Galaxy Note 9
 Samsung Galaxy Note 10

Tabletteja 
 Samsung Galaxy Tab

Katso myös 
 Luettelo Samsung Galaxy -tuoteperheen tuotteista
 Samsung Gear
 Google Pixel

Lähteet

Aiheesta muualla 

 Samsungin kotisivut

Galaxy
Tietotekniikan tuotemerkit
Kirkkojoki

Kirkkojoki () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella puolitoista kilometriä Salmin taajamasta länteen. Kylässä on 244 asukasta (vuonna 2011).

Ennen talvi- ja jatkosotaa Kirkkojoki oli osa Suomen Neuvostoliitolle luovuttamaa Salmin kuntaa.

Kylässä toimii karjatila Sen kautta kulkee Salmin ja Pitkärannan välinen linja-autoreitti.

Lähteet

Viitteet

Pitkärannan piirin asutut paikat
Salmin kylät
Orusjärvi

Orusjärvi () on kylä Venäjällä Karjalan tasavallan Pitkärannan piirin Salmin kunnassa. Se sijaitsee Tulemajoen itäpuolella 23 kilometriä Salmin taajamasta koilliseen. Kylässä on 15 asukasta (vuonna 2011).

Ennen talvi- ja jatkosotaa Orusjärvi oli osa Suomen Neuvostoliitolle luovuttamaa Salmin kuntaa.

Orusjärvelle johtaa päällystämätön soratie. Kylässä toimii kalanviljelylaitos. Sen lähistöllä hyödynnetään hiekka-, sora- ja sapropeeliesiintymiä.

Kylällä on historiallisen asutuksen status. Siellä sijaitsee vuonna 1910 rakennettu kirkko sekä kolme suojeltua 1800–1900-luvun vaihteen asuintaloa.

Lähteet

Viitteet

Aiheesta muualla
Orusjärvi Salmi-säätiön sivulla

Pitkärannan piirin asutut paikat
Salmin kylät
Kåre Valebrokk

Kåre Valebrokk (17. joulukuuta 1940 Kristiansand, Norja – 9. helmikuuta 2013 Oslo) oli norjalainen liikemies, journalisti, päätoimittaja ja televisiojohtaja. Hänellä oli merkittävä rooli Dagens Næringsliv -lehden elvyttämisessä toimiessaan lehden johtajana 1985–1999. Lehti muutti nimensä Norges Handels- og Sjøfartstidende:stä vuonna 1987 ja nousi Valebrokkin johdolla maan eniten luetuksi talouslehdeksi. Hän siirtyi Norjan TV 2:n vastaavaksi toimittajaksi ja johtajaksi 1999 ja toimi asemassa kesäkuuhun 2007 saakka. 

Valebrokk aloitti työuransa laivojen siivoojana Kristiansandissa ja toimi myöhemmin muun muassa kaivureiden myyntiyrittäjänä. Hänellä oli parhaimmillaan jopa 50 työntekijää. Hän suoritti talousopinnot työn ohessa. Valebrokk sairastui keuhkosyöpään vuonna 2012, toipui siitä kohtuullisesti, mutta kuoli jonkin ajan päästä syöpähoitojen yhteydessä saamaansa virustautiin.

Lähteet

Norjalaiset liikemiehet
Päätoimittajat
Televisioalan henkilöt
Vuonna 1940 syntyneet
Vuonna 2013 kuolleet
Johan Fredrik Oskar von Kræmer

Johan Fredrik Oskar (Oscar) von Kræmer (19. toukokuuta 1829 Hauho – 10. syyskuuta 1904 Ruovesi) oli suomalainen sotilas, joka vuonna 1896 ylennettiin Venäjän laivaston amiraaliksi.

Von Kræmerin vanhemmat olivat eversti Carl Johan von Kræmer ja baltiansaksalaisen aatelissuvun Suomen-haaraan kuulunut Ulrika von Platen. Von Kræmer valmistui Venäjällä meriupseeriksi ja osallistui Itämaiseen sotaan 1853–1855, haavoittuen Sevastopolin puolustuksessa. Hän toimi useiden eri sotalaivojen päällikkönä, mukaan lukien fregatti Alexander Nevski, joka matkallaan Välimereltä haaksirikkoutui ja upposi syysmyrskyssä 1868 Jyllannin rannikolla. 

Von Kræmer korotettiin 1. luokan kapteeniksi 1868 ja kontra-amiraaliksi 1875. Hän komensi 1878–1882 Kreikan vesillä toiminutta Venäjän laivastoa. Vuonna 1886 hänestä tuli vara-amiraali ja Venäjän keisarin kenraaliadjutantti, ja hän toimi meriväen pääesikunnan päällikkönä 1886–1896 sekä useaan otteeseen laivastoministerin sijaisena vuosina 1895–1896. Von Kræmer nimitettiin 1896 Venäjän valtakunnanneuvoston jäseneksi ja 1898 Venäjän Punaisen Ristin esimieheksi.

Ansioistaan hänelle myönnettiin Pyhän Andreaksen ritarikunnan kunniamerkki Andreaksen risti 1904, yhtenä harvoista kunniamerkin saaneista suomalaisista.

Von Kræmerin puoliso vuodesta 1869 oli vapaaherratar Sofia Maria Julia Dorotea Cedercreutz (k. 1923). Helsingin yliopiston lehtori ja valtiopäivämies Alexis von Kræmer oli heidän poikansa.

Lähteet 
  Sivu 405.

Viitteet

Suomalaiset amiraalit
Venäjän keisarikunnan laivaston amiraalit
Vuonna 1829 syntyneet
Vuonna 1904 kuolleet
Don’t Let Me Down

Don’t Let Me Down on The Beatlesin vuonna 1969 julkaistu kappale, joka ilmestyi ”Get Back” -singlen b-puolella. Kappaleen on tehnyt Beatlesin toinen pääasiallinen säveltäjä ja sanoittaja John Lennon, Lennon myös laulaa kappaleen itse. Yhtye esitti "Don’t Let Me Downin" 30. tammikuuta 1969 esiintyessään Apple Recordsin toimitalon katolla ja soittaen uusia kappaleitaan. Kappaletta ei ole julkaistu millään Beatlesin albumilla, kokoelma-albumeja lukuun ottamatta.

The Beatles "Don’t Let Me Downilla" 
 John Lennon - laulu, kitara
 Paul McCartney - bassokitara
 George Harrison - kitara
 Ringo Starr - rummut

Lähteet 

Vuoden 1969 kappaleet
The Beatlesin kappaleet
I Feel Fine

I Feel Fine on The Beatlesin vuonna 1964 julkaistu single. Se julkaistiin ainoastaan singlenä ja vaikka se nauhoitettiin albumin Beatles for Sale (1964) sessioissa, se ei sisältynyt albumille. Kappaleen on tehnyt ja sen laulaa yhtyeen kitaristi John Lennon. 

Suomalainen pop-yhtye The Esquires levytti kappaleen suomeksi nimellä ”Hyvin menee”.

Vuoden 1964 kappaleet
The Beatlesin kappaleet
King's Kids

King's Kids Suomi on osa kansainvälistä Missionuoret (YWAM, Youth With A Mission) -lähetystyöliikettä.

King's Kids International perustettiin vuonna 1976. Sen perustajat olivat Dale ja Carol Kauffman. Suomeen liike tuli vuonna 1987 Arja Virtasen kutsumana ja ympärivuotinen toiminta alkoi Porissa vuonna 1989.

King's Kidsin tavoite on johtaa lapsia ja nuoria henkilökohtaiseen kokemukseen Jeesuksesta ja tehdä yhdessä toisten kanssa Hänet tunnetuksi kaikille ihmisille. He tekevät työtään yhdessä perheiden ja paikallisyhteisöjen kanssa kautta maan.

Tunnuslause 
King's Kidsien tarkoituksena on johtaa lapset, nuoret ja perheet maailmanlaajuisesti Jumalan todistettuun tuntemiseen, tuoda iloa Jumalan sydämelle ja yhdessä tehdä Hänet tunnetuksi kaikille kansoille.

Katso myös 
 Missionuoret

Aiheesta muualla 
 King's Kids Suomi
 King's Kids International

Nuorisojärjestöt
Suomalaiset kristilliset järjestöt
Kyūshū K11W Shiragiku

Kyūshū K11W Shiragiku () oli Keisarillisen Japanin laivaston ilmavoimien pommikonemiehistöjen kouluttamiseen tarkoitettu lentokone toisessa maailmansodassa. Ensilentonsa K11W lensi marraskuussa  1942 ja se otettiin tuotantoon kesällä 1943. Monien muiden japanilaisten konetyyppien tavoin myös K11W:tä käytettiin toisen maailmansodan lopulla kamikaze-iskuissa.

Suunnittelu ja kehitystyö 
Watanabe Tekkōjo eli Watanaben teräsvalimo suunnitteli Kyūshū K11W:n vastauksena Keisarillisen japanin laivaston vaatimalle pommitusmiehistöjen koulutuskoneelle. Konetyypin kehitystyö oli nopeaa, sillä koelennoilla paljastui vain pieniä vikoja. Rakenteeltaan W11K oli keskitaso sisäänvedettävillä päälaskutelineillä ja sen voimanlähteenä oli Hitachi GK2B Amakaze -tähtimoottori. Rungon oli oltava syvä, jotta täysi viiden hengen pommitusmiehistö mahtuisi koneeseen. Ohjaaja ja radisti/taka-ampuja olivat ylärungon suljetussa ohjaamossa ja tähystäjä, kouluttaja ja pommittaja alarungon kabiinissa. K11W otettiin tuotantoon kesällä 1943, jolloin sen suunnitellut Watanabe Tekkōjo oli uudelleen nimetty Kyūshū Hikōki K.K.:si. Tuotantoa jatkettiin elokuuhun 1945 ja kaikkiaan koneita valmistui lähes 800 kappaletta, sisältäen pienen määrän täyspuisia K11W2 kuljetus- ja sukellusveneentorjuntakoneita. Suunnitteilla oli myös Kyūshū Q3W1 Nankai (Etelämeri) -sukellusveneentorjuntakone, mutta vain prototyyppi rakennettiin.

Tekniset tiedot

Lähteet  
 Mondey, David. The Concise Guide to Axis Aircraft of World War II. London: Chancellor Press, 1996. ISBN 1-85152-966-7.
 http://www.aviastar.org/air/japan/kyushu_k11w.php 
 http://www.militaryfactory.com/aircraft/detail.asp?aircraft_id=771 Militaryfactory: Kyushu K11W Shiragiku 
 http://www.combinedfleet.com/ijna/k11w.htm

Viitteet

Japanilaiset ilma-alukset
Kyūshū Hikōki K.K.
Koulukoneet
Vaasan ravirata

Vaasan ravirata sijaitsi aivan kaupungin keskustan tuntumassa Hietalahden kaupunginosassa. Se otettiin käyttöön 1950-luvulla. Vuonna 2014 radalla oli 9 kilpailupäivää. Vaasan raviradan perinteinen vuosittainen suurkilpailu on ollut lämminverisille tarkoitettu Vasabladet Sprintern. Se on kuitenkin järjestetty viimeksi vuonna 2009. Kuninkuusravit Vaasassa on pidetty vuosina 1961 ja 1971.

Vaasan raviradan vuonna 1971 valmistuneen katsomorakennuksen ylin kerros tuhoutui toukokuussa 2006 raivonneessa tulipalossa. Tuli hävitti muun muassa toimistotiloja sekä istumakatsomon, eikä niitä ole toistaiseksi rakennettu uudelleen. Tulipalon jälkeen aloitettiin uuden hevosurheilukeskuksen suunnittelu Vaasan kupeessa sijaitsevaan Mustasaaren kuntaan, mutta hanke ei ole toistaiseksi edennyt alustavia suunnitelmia pidemmälle.. Vaasan raviradan viimeinen kilpailukausi oli vuosi 2016, jolloin ravattiin viidesti. 

Vaasan raviradan tilalle on suunniteltu asuinaluetta, joka olisi luonteva osa ruutukaavakaupunkia. Vaasan raviradan alueen suunnittelukilpailuun saapui 63 työtä. Vaasan raviradan alueen arkkitehtikilpailun voittajaksi valittiin Tukholmassa toimivan kansainvälisen työryhmän ehdotus Inside Outside Vaasa.

Lähteet

Aiheesta muualla
Vaasan raviradan kotisivut 

Suomen entiset raviradat
Vaasan urheilupaikat
Hietalahti
World Changed Forever


World Changed Forever on Dreamtalen kuudes studioalbumi, joka julkaistiin 26. huhtikuuta 2013. Albumin on miksannut Timo Tolkki, joka vierailee myös Japanin bonuskappaleen, "The End Of Our Days" kitarasoolossa. Albumin on masteroinut Mika Jussila.

Kappaleet

Kokoonpano

Yhtye 
 Erkki Seppänen – laulu
 Rami Keränen – kitara
 Akseli Kaasalainen – kosketinsoitin
 Seppo Kolehmainen – kitara
 Petteri Rosenbom – rummut
 Heikki Ahonen – bassokitara

Vierailevat muusikot 
 Sanna Natunen – taustalaulut
 Lassi Vääränen – taustalaulut
 Timo Tolkki – kitarasoolo kappaleessa "The End Of Our Days"

Tuotanto 
 Timo Tolkki – miksaaja
 Mika Jussila – masteroija

Arvostelut 
 Imperiumi.net: 
 Kaaoszine: 8.5/10
 Soundi:

Lähteet

Aiheesta muualla 
 
 http://www.spirit-of-metal.com/read_news-id-39836-l-en.html
 http://www.imperiumi.net/index.php?act=news&id=19715

Vuoden 2013 albumit
Dreamtalen albumit
Jenishit

Jenishit (saks. Jenische; ransk. Yéniche) ovat kiertolaiskansa Länsi-Euroopassa. Heillä on oma murre, joka on lähellä sveitsinsaksaa. He pitävät itseään romanikansana.

Romanit
Essaouira-Mogadorin lentoasema

Essaouira-Mogadorin lentoasema ()  on julkinen lentoasema Essaouiran provinssissa Marrakech-Tensift-Al Haouzin hallintoalueella Marokon länsiosassa. Lentoaseman päällystetyllä kiitotiellä on pituutta 2 607 metriä ja leveyttä 45 metriä. Asema sijaitsee 117 metrin korkeudessa merenpinnasta. Essaouira-Mogadorin lentoasemalla on lentokoneiden pysäköintitilaa 12 000 m². Terminaalin pohjapinta-ala on 3 000 m². Lentoaseman kautta pystyy kulkemaan 300 000 matkustajaa vuodessa.

Lentoasemalta on kaksi päivittäistä lentoa Casablancaan. Lisäksi kesäaikaan asemalta on lentoja Pariisiin. Ryanair aloitti keväällä 2013 lennot asemalta Ranskan Marseilleen ja Belgian Charleroihin.

Lentoasema sijaitsee noin 15 kilometrin päässä provinssin pääkaupungista Essaouirasta etelään Agadiriin johtavan tien varrella. Lentoasemalta liikennöi linja-autoja Essaouiraan.

Lähteet

Aiheesta muualla 
Lentoasema The Airport Guide -sivustolla 

Marokon lentoasemat
Ufan kansainvälinen lentoasema

Ufan kansainvälinen lentoasema eli lyhyesti Ufan lentoasema (, ) on eurooppalaisen miljoonakaupunki Ufan kansainvälinen lentoasema Baškortostanissa, Venäjällä. Se sijaitsee noin 22 kilometriä Ufan keskustasta etelälounaaseen, lähellä kaupungista etelään johtavaa moottoritieosuutta. Lentoaseman läheltä kulkee rautatie.

Kentän pääkiitotiet on varustettu kansainvälisen siviili-ilmailujärjestö ICAO:n määrittelemän liikennekategoria II:n mukaisin lähestymis- ja säämittauslaitteistoin.
 
Vuonna 2012 lentoaseman kautta matkusti yhteensä 1,918 miljoonaa matkustajaa.

Lähteet

Aiheesta muualla

Venäjän lentoasemat
Ufa
Sipori

Sipori (s. 17. heinäkuuta 1996 Ähtäri) on vuosina 2000–2007 kilpaillut suomenhevosravuri. 

Toukokuussa 2003 ori saavutti Tukholmassa Solvallan raviradalla juostussa Elitkampenissa 1 609 metrin matkalla kilometriajan 1.19,4. Kyseessä oli paras suomenhevosen milloinkaan juoksema aika vuoteen 2016 saakka, jolloin Vitter voitti Elitkampenin ajalla 1.18,5. Sipori sijoittui kilpailussa toiseksi legendaarisen ruotsalaisen kylmäverisen Järvsöfaksin jälkeen. Koska kyseessä ei ole voittoaika, sitä ei Suomen ravikilpailusääntöjen mukaan hyväksytä Suomen ennätykseksi. Virallinen Suomen ennätys oli Siporin juokseman 19,4 tuloksen jälkeenkin Vieskerin vuonna 2002 Mikkelissä ravaama 1.19,9.

Sipori juoksi urallaan yhteensä 80 starttia, joista voittoja kertyi 16. Hevonen saavutti useita suurkilpailuvoittoja, joista merkittävimpänä voidaan pitää Pariisissa Vincennesin raviradalla juostun Prix des Pays Nordiquesin ykkössijaa vuonna 2003. Kotimaan klassisissa ikäluokkakilpailuissa Derbyssä ja Kriteriumissa Sipori sijoittui molemmissa toiseksi. Tukholman Elitkampenin lisäksi ori saavutti kakkossijan myös Oslon Bjerkessä ravatussa Gullsprint-kilpailussa vuonna 2004. 

Kuninkuuskilpailuun Sipori osallistui neljästi, vuosina 2003, 2004, 2005 ja 2007. Lahdessa vuonna 2003 hevonen sijoittui kokonaiskilpailussa toiseksi, mutta muilla kerroilla menestystä ei tullut. Siporin ohjastuksesta vastasi oriin uran aikana useita eri kuljettajia. Suurimman osan kilpailuista ajoivat kuitenkin Esa Holopainen ja Ari Hartikainen. Hevosen valmennuksesta vastasi koko uran ajan Mika Mäkelä.

Suurkilpailuvoitot
Pikkupelimanni 2003
Tawaststjernan muistoajo 2001
Erilo-juoksu 2001
Tähtisprintteri 2001
Prix des Pays Nordiques 2003

Lähteet
Siporin kotisivut 
Suomen Hippoksen tilastot

Viitteet

Suomenhevosravurit
Marie-Joëlle Conjungo

Marie-Joëlle Conjungo (s. 14. heinäkuuta 1975 Bangui, Keski-Afrikan tasavalta) on keskiafrikkalainen entinen yleisurheilija. Hän kilpaili naisten 100 metrin aitajuoksussa vuoden 2000 kesäolympialaisissa Sydneyssä ja vuoden 2004 kesäolympialaisissa Ateenassa, mutta putosi molemmilla kerroilla ensimmäisellä kierroksella. Hänen henkilökohtainen ennätyksensä 100 metrin aitajuoksussa on 13,51 (2003) ja 60 metrin aitajuoksussa 8,38 (2001). Yleisurheilun Afrikan-mestaruuskilpailuissa 2000 Conjungo sai 100 metrin aitajuoksussa pronssimitalin.

Conjungo on olympiaurheilija Mickaël Conjungon sisko.

Lähteet

Aiheesta muualla 

Keskiafrikkalaiset yleisurheilijat
Vuonna 1975 syntyneet
Elävät henkilöt
How I Won the War

How I Won the War on Kari Peitsamon albumi vuodelta 1994.

Kappaleet 
 Like dreamers do
 Sunshine love
 God created jeans
 The wind
 Angry music for angry people
 I know where do ufos come from
 Flower troops
 When a song opens a door
 A boy who dared to rock
 Please say no to whiskey
 Diamonds
 True joy
 A flower song
 I believe in love
 To be an artist
 Woman

Lähteet 
 Kari Peitsamo diskografia 

Kari Peitsamon albumit
Vuoden 1994 albumit
Before They Make Me Run

Before They Make Me Run on Kari Peitsamon albumi vuodelta 1995. Yhdeksästä albumin raidasta nauhoitetut demot julkaistiin vuonna 2011 kokoelmalla Se on vain rokkia.

Kappaleet 
 The Queen Of Voodoo 		
 Quicksilver Messenger Service 		
 Paikka auringossa 		
 Hector on hyvä jätkä 		
 New Hope For The Dead 		
 The Pain 		
 Tuntematon muusikko 		
 Kesä on vain unta 		
 One-eyed Jack 		
 Psychedelic Sister 		
 Bailaamaan 		
 Blue Oyster Cult 		
 Bang A Gong 		
 Swamp Life 		
 Medicine Dream 		
 Born Once, Born Twice 		
 Alice From The Palace 		
 Kaunotar 		
 Luolamiehen päiväkirja 		
 James Bond 		
 Supercool 		
 Just Another Fucking Old Love Song 		
 Greetings From The Gutter 		
 False Teeth, True Love 		
 Rockin' With Mr. C

Muusikot albumilla 
 Kari Peitsamo: laulu, kitara, syntetisaattori, lyömäsoittimet ja huuliharppu.

Lähteet 
 Kari Peitsamo – Before They Make Me Run

Kari Peitsamon albumit
Vuoden 1995 albumit
Good Vibrations – the 20th Anniversary Album


Good Vibrations – the 20th Anniversary Album on Kari Peitsamon albumi vuodelta 1997.

Kappaleet 
 Faneille kiitos
 Musaa
 Putkinotko
 Huume Blues
 Dr. Rockfinger's Private Strip-poker Saloon
 Lennon elää osa 2
 Sä kaunehin oot
 Viva Vargas
 The Rocker Inside
 Uskon huomiseen
 Ain laulain työtäs tee
 The Mystery Song
 Hajamietteitä piinaviikolta
 Kaikki mukaan
 Wimbledon Here I Come
 Ei Elviskään ois saanut häntä jäämään

Kokoonpano 
 Kari Peitsamo – laulu, resonaattorikitara
 Ilpo Tossavainen – basso
 Mikko Laine – rummut

Lähteet 
 Kari Peitsamo – Good Vibrations - The 20th Anniversary Album

Vuoden 1997 albumit
Kari Peitsamon albumit
Tuomo Valtosen tuottamat albumit
Peace, Love & Understanding – the Xmas Album

Peace, Love & Understanding – the Xmas Album on Kari Peitsamon joulualbumi vuodelta 1997. Albumilla Peitsamo käyttää poikkeuksellisesti sekvensseriä ja rumpukonetta. Muita muusikoita ei Peitsamon lisäksi albumilla esiinny.

Kappaleet 
 Intro 		
 Joulupukki matkaan taas käy 		
 Joulutunnelmissa 		
 Talven ihmemaa
 Isi vastaan pukki 		
 Meille Jeesus syntynyt on 		
 Enkelten duuni 		
 Takaisin Kiinaan 		
 Tennismaila 		
 Nyt tsempataan 		
 Hänen rystynsä ei ollut hääppöinen 		
 Merry Xmas Everybody

Lähteet 
 Albumi Discogs.com-sivustolla
 Albumi Finnmusic.net-sivustolla

Kari Peitsamon albumit
Vuoden 1997 albumit
Nick Cassidy

Nick Cassidy (s. 19. elokuuta, 1994 Auckland) on uusiseelantilainen moottoriurheilija. Hän aloitti karting-uransa kuusivuotiaana. Vuonna 2008 Cassidy voitti Formula First talvisarjan mestaruuden ja sijoittui vuoden 2008-09 Uuden-Seelannin Formula First -sarjassa toiseksi. Vuonna 2009-10 Cassidy sijoittui Uuden-Seelannin Formula Ford -sarjassa toiseksi voittaen kahdeksan kilpailua kauden aikana. Vuonna 2010 hän ajoi kolme kilpailua Australian Formula Ford -sarjassa sijoittuen kerran palkintokorokkeelle. Vuonna 2011 Cassidy kilpaili Toyota Racing Series -sarjassa sijoittuen loppupisteissä toiseksi häviten sarjan mestaruuden maan miehelle Mitch Evansille. Samana vuonna hän ajoi yksittäisiä kilpailuja. Formula Abarth, ADAC Formel Masters ja V8 Supercars -sarjoissa. 

Vuonna 2012 Cassidy jatkoi Toyota Racing Series -sarjassa voittaen sarjan mestaruuden. Samana vuonna hän voitti Uuden Seelannin Grand Prix kilpailun. Vuonna 2013 Cassidy voitti jälleen Toyota Racing -sarjan mestaruuden. Samana vuonna hän ajoi yksittäisiä kilpailuja Eurocup Formula Renault ja Euroopan Formula 3 -sarjoissa. Vuonna 2014 Cassidy kilpaili täyden kauden FR Eurocup -sarjassa suomalaisen Koiranen GP:n tallin kuljettajana. Hän saavutti 20 pistettä kauden aikana sijoittuen sarjan 18:ksi. Vuoden lopussa Cassidy kilpaili arvostetussa Macaon Grand Prix'ssa sijoittuen kilpailussa kolmanneksi. 

Vuonna 2015 Cassidy siirtyi Japanin Formula 3 -sarjaan ja voitti sarjan mestaruuden. Samana vuonna hän ajoi kuusi kilpailua Euroopan F3 -sarjassa saavuttaen kaksi palkintosijaa.

Uusiseelantilaiset autourheilijat
Vuonna 1994 syntyneet
Elävät henkilöt